Валентина Терешкова

**Валентина Терешкова** (1937.03.06-нд мэндэлсэн) — Зөвлөлтийн сансрын нисгэгч, сансарт ниссэн анхны эмэгтэй, ЗХУ-ын баатар, БНМАУ-ын хөдөлмөрийн баатар.

ЗХУ-ын Дээд зөвлөлийн VII—XI дахь чуулганы гишүүн (1966—1989), ЗХУ-ын Дээд зөвлөлийн тэргүүлэгчдийн гишүүн (1974—1989). Зөвлөлтийн эмэгтэйчүүдийн хорооны дарга (1968—1987), Зөвлөлтийн гадаад орнуудтай найрамдал, соёлын харилцааны нийгэмлэгүүдийн Холбооны дарга (1987—1992).

Оросын улс төрч, ОХУ-ын Төрийн Думын депутат, "Нэгдсэн Орос" намын Дээд зөвлөлийн гишүүн. 2020 оны 3-р сард тэрээр ОХУ-ын Үндсэн хуульд нэмэлт, өөрчлөлт оруулахыг санал дэвшүүлсэнээр ОХУ-ын одоогийн ерөнхийлөгч Владимир Путин ерөнхийлөгчийн сонгуульд дахин хоёр удаа өрсөлдөх боломжтой болсон хүн юм.

## Намтар 
Валентина Терешкова нь Зөвлөлт Холбоот улсын Ярослав мужийн Тутаев хотын ойролцоох Их Масленниково тосгонд 1937 оны 3-р сарын 6-нд белорус гаралтай тариачин Терешков Владимир Аксёнович (1912—1940), Круглова Елена Фёдоровна (1913—1987) нарын гэрт төржээ. Валентина эгч Людмила, дүү Владимир нарын хамт өссөн байна. 

1945 онд Ярославль хотын 32-р дунд сургуульд орж 1953 онд 7-р ангиа төгсөөд Ярославль хотын Дугуйны үйлдвэрт ажиллаж оройгоор дунд сургуульдаа сурч 1955 онд төгссөн байна. 1955 онд Хөнгөн үйлдвэрийн Техникумд сурч нэхмэлчин болжээ. 

1957 онд ЗХУ-ын Коммунист Залуучуудын Эвлэлд элсэж 1960-1962 онд үйлдвэрийнхээ Элэлийн хорооны нарийн бичгийн даргаар ажилсан байна.  

1959 оноос Ярославль хотынхоо нисэхийн клубт шүхрээр буух спортоор хичээллэлдэг байжээ. 

## Сансар 
Зөвлөлтийн сансрын нисгэгчдийн анхны амжилттай нислэгийн дараа Сергей Королев сансарт эмэгтэй хүн хөөргөх санаа төржээ. 1962 оны эхээр нэр дэвшигчдийг хайх ажил дараахь шалгуурын дагуу эхэлсэн: эрүүл, шүхэрчин, 30-аас доош насны, 170 см өндөр, 70 кг жинтэй. 

Олон зуун нэр дэвшигчдээс Жанна Йоркина, Татьяна Кузнецова, Валентина Пономарёва, Ирина Соловьева, Валентина Терешкова нарын 5 эмэгтэй сонгогджээ.

1962 оны 3-р сард ЗХУ-ын коммунист намд элссэн. 

В.Терешкова 1963 оны 6-р сарын 16-нд (анх эмэгтэй хүн сансарт ниссэн) "Байконур"-аас Восток-6 хөлөг онгоцоор "Чайка" буюу /монгол. Цахлай/ холбоогоор дуудах нэртэй сансарт ниссэн байна. Нислэг 3 хоног үргэлжилж ЗХУ-ын Алтайн хягаарын Баев дүүрэгт газардсан юм.  

## Нийгмийн үйл ажиллагаа 
2011 онд тэрээр Ярославлийн бүс нутгийн жагсаалтаар Нэгдсэн Орос намаас ОХУ-ын Төрийн Думд сонгогдсон. Терешкова Елена Мизулина, Ирина Яровая, Андрей Скоч нарын хамт  Христийн шашны үнэт зүйлсийг хамгаалах фракц хоорондын депутатын бүлгийн гишүүн; Энэ чадвараараа тэрээр Оросын Үндсэн хуульд нэмэлт, өөрчлөлт оруулахыг дэмжсэн бөгөөд үүнд "Ортодокси бол Оросын үндэсний болон соёлын өвөрмөц байдлын үндэс юм" гэжээ. 2011 оны 12-р сарын 21-ээс Төрийн Думын Холбооны бүтэц, нутгийн өөрөө удирдах ёсны хорооны орлогч даргаар ажиллаж байна.

## Гэр бүл 
1963 оны 11-р сарын 3-нд сансрын нисгэгч Андриан Николаевтай гэрлэж 1964 онд Елена Терешкова охинтой болсон.

Хоёр дахь нөхөр нь цэргийн эмч хошууч генерал Юлий Шапошников юм. 

Ангилал:ЗХУ-ын сансрын нисгэгч
Ангилал:Восток хөлгийн бүрэлдэхүүн
Ангилал:ЗХУ-ын Коммунист намын төв хорооны гишүүн
Ангилал:Лениний одон шагналтан
Ангилал:ЗХУ-ын баатар
Ангилал:Александр Невскийн одон шагналтан
Ангилал:Хөдөлмөрийн Гавьяаны Улаан Тугийн одон шагналтан (ЗХУ)
Ангилал:Монгол улсын хөдөлмөрийн баатар
Ангилал:Октябрийн хувьсгалын одон шагналтан
Ангилал:Оросын аугаа эх орны гавьяаны одон шагналтан
Ангилал:Оросын хүндэтгэлийн одон шагналтан
Ангилал:Найрамдлын одон шагналтан
Ангилал:Карл Марксын одон шагналтан
Ангилал:Сүхбаатарын одон шагналтан
Ангилал:Перугийн Нарны одон шагналтан
Ангилал:Бернардо О’Хиггинсийн одон шагналтан
Ангилал:Нил одон шагналтан
Ангилал:Бранимир гүнгийн одон шагналтан
Ангилал:Братиславын хүндэт иргэн
Ангилал:Бургасын хүндэт иргэн
Ангилал:Политехникийн Валенсиа их сургуулийн хүндэт доктор
Ангилал:Зөвлөлтийн улс төрч
Ангилал:Оросын улс төрч
Ангилал:20-р зууны улс төрч
Ангилал:21-р зууны улс төрч
Ангилал:Нэгдсэн Орос Намын гишүүн
Ангилал:ОХУ-ын хошууч генерал
Ангилал:Ярославлийн хүн
Ангилал:Зөвлөлтийн иргэн
Ангилал:Оросууд
Ангилал:1937 онд төрсөн